प्रभु की पूजा करना और फिर प्रभु से कुछ मांगना यह एक व्‍यापार है । ऐसा करने वाले पर भी प्रभु अनुकम्‍पा कर उसे देते हैं पर यह छोटी मोटी उपलब्धि है । सर्वोच्च उपलब्धि तो प्रभु से कुछ नहीं मांगना है । जब हमारी कोई मांग नहीं होती है तो यह प्रभु की जिम्‍मेवारी हो जाती है कि वे हमारा ज्‍यादा ख्‍याल रखें । प्रभु ने श्रीमद भगवत गीताजी में अपने अमर वाक्‍य में इसी तथ्‍य को दोहराया है कि भक्‍तों की योगक्षेम का वहन मैं (प्रभु) स्‍वत: करता हूँ । यहाँ ध्‍यान देने योग्‍य शब्‍द है "स्‍वत:" । प्रभु से कोई अनुरोध, आग्रह नहीं करना पड़ता, वे स्‍वत: ही भक्‍तों के योगक्षेम का वहन करते हैं ।